Wasperton

Wasperton er en landsby og et verdslig sogn i det engelske grevskapet Warwickshire. Ved folketellingen i 2011 var det 153  innbyggere i landsbyen og sognet.

Den ligger på østsiden av elven Avon og omtrent 8 km sør for byen Warwick og er lett tilgjengelig ved å benytte vegen A429.

Historie 
Sognekirken St John the Baptist (dedikert Johannes Døperen) ligger i nærheten av den vestlige enden av landsbyen. Kirkebygget ble fullstendig ombygget i kirkestil fra 1300-tallet av Gilbert Scott i 1843, men kirken var nevnt som et kapell i 1279.

Det har vært bosetning ved stedet siden romersk tid, og i den sub-romerske periode var det et gravsted hvor forskerne kunne følge en britonsk familie gradvis endre seg til angelsaksisk kultur, noe som viser til at de innfødte britonere og de nyankomne angelsaksere enkelte steder levde side om side. Det ble gjort utgravninger ved Martin Carver i 1980 av gravstedet som ligger på østsiden av elven Avon. Her er det også funnet levninger fra neolittisk tid. Resultatene av den forhistoriske utgravningene ble publisert i 1995 og 2003 med katalog og analyser av den sen-romersk til angelsaksisk gravlund.

Referanser

Eksterne lenker 
 Nettsted for lokalsamfunnet (delt med to andre samfunn)
 British History Online: Wasperton, historiske omtale av stedet.

Landsbyer i Warwickshire